13/12/2013 | Administración LocalMunicipal
Fene
Secretaría
Convocatoria do proceso selectivo

ANUNCIO Convocatoria do proceso selectivo e publicación das bases de selección para a cobertura dunha praza de funcionario interino do Concello de Fene, grupo C, subgrupo C1, Escala Administración Xeral, Subescala Administrativa, mediante o sistema de oposición libre, e para a creación dunha lista de aspirantes para futuras coberturas interinas no departamento de xestión económica. Por resolución de Alcaldía núm.1385/2013, do 29 de novembro de 2013, adoptouse o seguinte acordo: PRIMEIRO.–Convocar o proceso selectivo para a cobertura dunha praza de funcionario interino do Concello de Fene, grupo C, subgrupo C1, Escala Administración Xeral, Subescala Administrativa, mediante o sistema de oposición libre, e para a creación dunha lista de aspirantes para futuras coberturas interinas no departamento de xestión económica. O prazo de presentación de solicitudes de participación será de 10 días hábiles, contados a partir do seguinte ó da publicación das bases de selección no Boletín Oficial da Provincia. SEGUNDO.–Aprobar as bases reguladoras da convocatoria de selección nos termos seguintes: “BASES DE SELECCIÓN PARA A COBERTURA DUNHA PRAZA DE FUNCIONARIO INTERINO DO CONCELLO DE FENE, GRUPO C, SUBGRUPO C1, ESCALA ADMINISTRACIÓN XERAL, SUBESCALA ADMINISTRATIVA, MEDIANTE O SISTEMA DE OPOSICIÓN LIBRE, E PARA A CREACIÓN DUNHA LISTA DE ASPIRANTES PARA FUTURAS COBERTURAS INTERINAS NO DEPARTAMENTO DE XESTIÓN ECONÓMICA PRIMEIRA.–OBXECTO DA CONVOCATORIA E XUSTIFICACIÓN DA MESMA.1. O obxecto desta convocatoria é a cobertura dunha praza de funcionario interino do Concello de Fene, grupo C, subgrupo C1, Escala Administración Xeral, Subescala Administrativa, pola existencia dunha praza vacante sen que sexa posible a súa cobertura por funcionario de carreira. As funcións a desenvolver serán, en termos xenéricos, as seguintes: – Asumir a xestión, tramitación e seguimento administrativo dos expedientes e asuntos propios da unidade de tesourería, baixo as directrices xerais aplicables ó departamento de xestión económica. – Asumir, baixo as directrices xerais da coordinación departamental, a organización xeral da unidade, distribuíndo e supervisando, de xeito directo e operativo, o traballo dos auxiliares e/ou restante persoal da unidade. – Redactar acordos ou resolucións de conformidade cos modelos que lle sexan facilitados. – Informar e atender ao público, en defecto de auxiliares e subalternos. – Calquera outra, propia da súa capacitación profesional, tanto dentro da propia unidade de pertenza como nos restantes departamentos, servizos e unidades municipais, cando as necesidades do servizo así o requiran. A cobertura da praza por funcionario interino motívase pola existencia de praza vacante sen que sexa posible a súa cobertura por funcionario de carreira, artigo 10.1. a) do EBEP.2. Tamén é obxecto desta convocatoria a creación dunha lista de aspirantes para a cobertura interina de prazas do grupo C, subgrupo C1, Escala Administración Xeral, Subescala Administrativa, no departamento de xestión económica, para cando sexa posible a súa cobertura de conformidade co art.10.1 da Lei 7/2007, e concorran as circunstancias previstas na normativa aplicable -neste ano o artigo 23.2 da Lei 17/2012, que deberán ser xustificadas en cada caso. As funcións a desenvolver serán, en termos xenéricos, as mesmas que se sinalan para a praza de funcionario interino obxecto de cobertura pero referidas, segundo os casos, á unidade de intervención e/ou de tesourería. As normas relativas á creación da lista de aspirantes contense na base novena.3. De conformidade co artigo 50 da Lei 30/1992, de réxime xurídico das administracións públicas e o procedemento administrativo común, e en coherencia coa necesidade urxente que pretende cubrirse, o procedemento tramítase de urxencia. SEGUNDA.–TIPO E DURACIÓN DA PROVISIÓN. O aspirante que, tralo remate do proceso selectivo, obteña a maior puntuación será nomeado funcionario interino do Concello de Fene, grupo C, subgrupo C1, Escala Administración Xeral, Subescala Administrativa. O funcionario interino cesará automaticamente cando a praza sexa cuberta por funcionario de carreira, polas causas previstas no artigo 63 do EBEP ou cando a corporación considere que cesaron as necesidades urxentes e inaprazables que motivaron a súa cobertura interina. TERCEIRA.–SISTEMA SELECTIVO. Segundo o artigo 10.2 do EBEP, a selección de funcionarios interinos realizarase mediante procedementos áxiles que respectarán en todo caso os principios de igualdade, mérito, capacidade e publicidade. As probas selectivas realizaranse polo sistema de oposición libre. CUARTA.–REQUISITOS DOS ASPIRANTES.1. Serán requisitos mínimos dos aspirantes a esta selección de persoal: – Ter a nacionalidade española, sen prexuízo do disposto no artigo 57 do EBEP. – Posuír a capacidade funcional para o desempeño das tarefas. – Ter cumpridos dezaseis anos e non exceder, se é o caso, da idade máxima de xubilación forzosa. – Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se achar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. – Posuír o título de bachiller ou técnico. Así mesmo, estarase ó disposto na Orde EDU/1603/2009, do 10 de xuño (BOE do 17.06.2009), pola que se establecen equivalencias cos títulos de graduado en educación secundaria obrigatoria e de bachiller regulados na Lei orgánica 2/2006, de 3 de maio, de educación.2. Os anteriores requisitos deberanse reunir con referencia ó último día de prazo de presentación das solicitudes. QUINTA.–PRESENTACIÓN DE SOLICITUDES E ADMISIÓN DE ASPIRANTES. As solicitudes para tomar parte nas probas selectivas presentarse conforme ó modelo que figura no anexo II e dirixiranse ó alcalde da Corporación expresando que reúnen tódolos requisitos esixidos na base anterior. Presentaranse no Rexistro Xeral do Concello, podendo presentarse tamén conforme ó sinalado no artigo 38.4 da Lei 30/1992, do 26 de novembro. O prazo de presentación de solicitudes de participación será de 10 días hábiles, contados a partir do seguinte ó da publicación das presentes bases no Boletín Oficial da Provincia. Á instancia, conforme ó modelo que figura no anexo II, acompañarase inescusablemente da seguinte documentación: – Copia compulsada do Documento Nacional de Identidade, ou pasaporte. – Copia compulsada do título que acredita como requisito mínimo para acceder ó proceso selectivo. – De ser o caso, copia compulsada do CELGA 4 ou equivalente, co que quedarán exentos do exame de galego. Finalizado o prazo de presentación de instancias, o alcalde, mediante resolución, aprobará a lista provisional de admitidos e excluídos que será exposta no taboleiro de edictos do Concello e publicada na páxina web do Concello, relacionándose os aspirantes excluídos con indicación da causa da súa exclusión. Os aspirantes disporán dun prazo de 5 días hábiles para a subsanación, no seu caso, das deficiencias que se sinalen. Estas subsanacións serán aceptadas ou rexeitadas na resolución que aprobe a lista definitiva, que se publicará no taboleiro de edictos e na que incluirase a composición do tribunal e o lugar, a data e a hora de realización do primeiro exercicio. Contra a resolución na que se declare a lista definitiva de admitidos e excluídos, poderase interpoñer potestativamente recurso de reposición, no prazo dun mes, ante o Órgano que ditou o acto, ou directamente recurso de contencioso-administrativo no prazo de dous meses, ante a xurisdición contenciosa-administrativa, contados a partir do seguinte ó da publicación no taboleiro de edictos e na páxina web do Concello. O resto das resolucións serán expostas no taboleiro de edictos e publicadas na páxina web do Concello. SEXTA.–TRIBUNAL CUALIFICADOR.1. O tribunal cualificador designado pola Alcaldía, en base ó establecido polo EBEP, estará integrado polos seguintes membros: – Presidenta/e (titular e suplente): unha/un funcionaria/o con habilitación de carácter estatal ou funcionaria/o de carreira con titulación igual ou superior á esixida para o ingreso. – Vogais (titulares e suplentes): tres funcionarias/os de carreira con titulación igual ou superior á esixida para o ingreso. – Secretaria/o (titular e suplente): secretaria do Concello de Fene ou persoa que legalmente lle substitúa, e como suplente unha/un funcionaria/o de carreira con titulación igual ou superior á esixida para o ingreso.2. O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. De tódalas reunións que faga o tribunal o/a secretario/a redactará a correspondente acta.3. Os membros do tribunal absteranse de intervir e o comunicarán á autoridade convocante cando concorra algunha das circunstancias previstas no artigo 28.2 de Lei 30/1992, de réxime xurídico das administracións públicas. Os aspirantes poderán recusar ós membros do tribunal cando concorran aquelas circunstancias.4. O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5. O tribunal non poderá declarar que superaron as probas un número superior de aspirantes ó da praza convocada, sen prexuízo do sinalando na base novena.6. O tribunal poderá dispoñer a incorporación ós seus traballos de asesores, con voz e sen voto, para as probas en que así o estimen necesario ou conveniente.7. Os membros concorrentes ás sesións do tribunal e para os efectos de percepcións de asistencias se clasificarán consonte o disposto no artigo 33 do Real decreto 462/2002, sobre indemnizacións por razóns de servizo. SÉTIMA.–COMEZO E DESENVOLVEMENTO DA OPOSICIÓN. A selección realizarase de conformidade co previsto nas presentes bases polo sistema de oposición libre cos candidatos que no prazo establecido presentaran a súa documentación. Os aspirantes convocaranse para cada exercicio en chamamento único, sendo excluídos da oposición os que non comparezan, agás nos casos debidamente xustificados e apreciados discrecionalmente polo tribunal. Os aspirantes deberán acreditar a súa personalidade coa exhibición do documento nacional de identidade ou pasaporte. O tribunal publicará os sucesivos anuncios de celebración do segundo e terceiro exercicio no taboleiro de edictos e na páxina web do Concello. A cualificación dos exercicios farase pública mediante a publicación da correspondente acta do tribunal no taboleiro de edictos e e na páxina web do Concello. A puntuación definitiva estará determinada pola suma das puntuacións obtidas nos exercicios da oposición unha vez superados tódolos exercicios. En caso de empate prevalecerá a puntuación obtida no primeiro exercicio sobre o segundo. A oposición constará de tres exercicios, de carácter obrigatorio e eliminatorio (puntuación máxima 20 puntos). Primeiro exercicio. –Consistirá na realización dun test de 80 preguntas mais 5 de reserva con catro respostas alternativas das que só unha será correcta, no tempo de 1 hora e 30 minutos sobre o contido do programa especificado no anexo I. Cada resposta correcta sumará 0,125 puntos. Cada resposta incorrecta restará 0,0625 puntos. As respostas en branco nin sumarán nin restarán puntos. Puntuarase cun máximo de 10 puntos, quedando eliminados aqueles que non obteñan un mínimo de 5 puntos. Segundo exercicio. –Consistirá en contestar por escrito, no tempo de 3 horas, á/ás pregunta/s plantexadas polo tribunal sobre o contido do programa especificado no anexo I e as funcións propias do posto dentro da Subescala Administrativa de Administración Xeral. Neste exercicio avaliarase a formación xeral e académica, a claridade, a orde das ideas, a facilidade de exposición escrita e a capacidade de síntese. Puntuarase cun máximo de 10 puntos, quedando eliminados aqueles que non obteñan un mínimo de 5 puntos. Corresponde ao tribunal determinar o nivel de coñecementos básico para acadar a puntuación mínima. Terceiro exercicio. –Consistirá na tradución sen dicionario dun texto proposto previamente polo tribunal, de castelán ó galego, nun tempo máximo de vinte minutos. Este exercicio será cualificado de apto ou non apto. Será non apto aquel exercicio que teña mais de catro faltas por cada 50 palabras. Quedarán exentas da realización desta proba aquelas persoas que acrediten, coa presentación da instancia, estar en posesión do CELGA 4 ou equivalente. OITAVA.–TOMA DE POSESIÓN. A proposta do tribunal cualificador será publicada no taboleiro de edictos e na páxina web do Concello. A proposta elevarase á Alcaldía para que dite a resolución de nomeamento do funcionario interino que superara a oposición e de requirimento para que proceda a tomar posesión no prazo que se sinale desde a publicación da resolución na páxina web do Concello (sen prexuízo da posibilidade de comunicar tamén dita circunstancia por vía telefónica ou por correo electrónico) e debendo achegar, con carácter previo, certificado médico en impreso oficial do Colexio de Médicos e asinado por un colexiado en exercicio no que conste expresamente que teñen a capacidade funcional necesaria para o desempeño das tarefas de administrativo e declaración xurada de non estar incurso en incompatibilidade para ser persoal das Administracións Públicas e non ter sido separado nin inhabilitado do servizo público. Se no prazo indicado, o aspirante que superou a oposición, non presenta a documentación requirida, o resultado do recoñecemento médico fose “non apto” ou non toma posesión da praza de funcionario interino, quedará sen efecto o nomeamento realizado pasando a nomearse ó primeiro da lista de aspirantes creada conforme ó disposto na base seguinte. Neste caso, o aspirante ó que se deixou sen efecto o seu nomeamento pasará a ocupar o último lugar da lista de aspirantes que se cree conforme a base seguinte, salvo que poida acreditar un suposto de forza maior (entenderase por forza maior, entre outros, estar desempeñando actividade laboral no sector público ou privado debidamente acreditado), en cuxo caso ocupará o primeiro lugar para futuros nomeamentos de funcionario interino de prazas do grupo C, subgrupo C1, Escala Administración Xeral, Subescala Administrativa, no departamento de xestión económica, conforme ó sinalado na base seguinte. NOVENA.–FORMACIÓN DE BOLSA DE INTERINOS. Na acta da última sesión do tribunal de selección incluirase unha lista dos/as aspirantes que aprobaron, polo menos, o primeiro exercicio da oposición. En primeiro lugar estarán os aspirantes que aprobaron a oposición e ordenados por puntuación, a continuación estarán os aspirantes que polo menos aprobaron o primeiro exercicio da oposición e ordenandos por puntuación. No caso de que o funcionario interino que tomara posesión conforme o sinalado na base anterior cesara da súa praza pasará a ocupar o primeiro posto na lista de aspirantes creada. Os aspirantes contidos na dita lista serán nomeados por orde de puntuación para a cobertura interina de prazas do grupo C, subgrupo C1, Escala Administración Xeral, Subescala Administrativa, no departamento de xestión económica, cando sexa posible a súa cobertura de conformidade co art.10.1 da Lei 7/2007, e concorran as circunstancias previstas na normativa aplicable -neste ano o artigo 23.2 da Lei 17/2012, que deberán ser xustificadas en cada caso. Os aspirantes nomeados unha vez cesados retornarán ao posto que lle corresponda na lista. A lista de aspirantes creada terá unha vixencia de tres anos a contar dende a publicación das presentes bases no Boletín Oficial da Provincia. Cando proceda, a Alcaldía ditará resolución de nomeamento de funcionario interino e de requirimento para que proceda a tomar posesión no prazo que se sinale desde a publicación da resolución na páxina web e no taboleiro de edictos do Concello (comunicarase tamén dita circunstancia por vía telefónica ou por correo electrónico –polo menos unha vez naquel medio que se sinale na solicitude–. O empregado público que o realice fará constar mediante dilixencia a súa realización) e debendo achegar, con carácter previo, certificado médico en impreso oficial do Colexio de Médicos e asinado por un colexiado en exercicio no que conste expresamente que teñen a capacidade funcional necesaria para o desempeño das tarefas de administrativo, declaración xurada de non estar incurso en incompatibilidade para ser persoal das Administracións Públicas e non ter sido separado nin inhabilitado do servizo público. Se no prazo indicado, o aspirante nomeado non presenta a documentación requirida, o resultado do recoñecemento médico fose “non apto” ou non toma posesión da praza de funcionario interino, quedará sen efecto o nomeamento realizado pasando a nomearse ó seguinte na lista de aspirantes creada. Neste caso, o aspirante ó que se deixou sen efecto o seu nomeamento pasará a ocupar o último lugar da lista de aspirantes creada, salvo que poida acreditar un suposto de forza maior (entenderase por forza maior, entre outros, estar desempeñando actividade laboral no sector público ou privado debidamente acreditado), en cuxo caso retornará ao posto que lle corresponda na lista. DÉCIMA.–RECURSOS. A resolución de Alcaldía que aproba as presentes bases pon fin á vía administrativa e contra a mesma poderase interpoñer recurso contencioso-administrativo ante os xulgados do contencioso administrativo, no prazo de dous meses contados dende o día seguinte ao da publicación do anuncio do proceso selectivo no boletín oficial da provincia da Coruña, segundo o art.46.1 da Lei 29/1998, do 13 de xullo, da xurisdición contencioso-administrativa. Así mesmo, poderase interpoñer recurso potestativo de reposición ante o alcalde-presidente, no prazo dun mes contado a partir do día seguinte ao da publicación do anuncio do proceso selectivo no Boletín Oficial da Provincia da Coruña (artigos 116, 117 e 48 da Lei 30/92, de 26 de novembro, de réxime xurídico das Administracións públicas e do procedemento administrativo común). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (artigo 116 da Lei 30/92, de 26 de novembro, de réxime xurídico das Administracións públicas e do procedemento administrativo común). ANEXO I PROGRAMA 1. A Constitución española de 1.978: proceso de elaboración. Estrutura e principios xerais. A reforma da Constitución. Os principios fundamentais da Constitución.2. Dereitos fundamentais e liberdades públicas. Garantías legais, xurisdicionais e institucionais. A suspensión dos dereitos e liberdades. O Defensor do Pobo. O Tribunal Constitucional.3. A organización territorial do Estado na Constitución española. O Estado autonómico. A autonomía das nacionalidades e rexións. A autonomía local na Constitución e a súa garantía institucional.4. O Estatuto de autonomía de Galicia: estrutura e contido. A reforma do Estatuto de autonomía: supostos de reforma e procedementos. As institucións de autogoberno de Galicia: descrición. Sede. O Parlamento de Galicia: carácter e funcións. Composición e funcionamento do Parlamento. O Pleno e as comisións: clases. A Deputación permanente: funcións. Réxime de sesións. Adopción de acordos.5. O réxime local español: Significado e evolución histórica. A administración local na Constitución. A Carta Europea de Autonomía Local. A garantía institucional da autonomía local. Clases de entidades locais.6. O municipio: concepto, elementos e competencias. Competencias propias, compartidas e delegadas. Os servizos mínimos. A reserva de servizos.7. A organización municipal. Órganos necesarios e órganos complementarios. O Pleno. O alcalde. Os tenentes de alcalde. A Xunta de Goberno Local. Competencias de cada un deles. A participación dos veciños na xestión municipal. Réximes especiais.8. A potestade regulamentaria local. Ordenanzas e Regulamentos. Definición. Clases. Procedemento de elaboración e aprobación. Os bandos.9. O acto administrativo. Concepto, clases e elementos. A eficacia dos actos administrativos. O principio de autotutela declarativa. A notificación: contido, prazo e práctica. A publicación.10. O procedemento administrativo: concepto e clases. Os principios xerais do procedemento administrativo. As normas reguladoras. Dimensión temporal do procedemento administrativo: días hábiles e cómputo de prazos. A recepción e rexistro de documentos.11. Fases do procedemento administrativo xeral. Especial incidencia sobre as diferentes maneiras de terminación do mesmo. O silencio administrativo.12. A invalidez do acto administrativo. Actos supostos de nulidade de pleno dereito e de anulabilidade. O principio de conservación do acto administrativo. A revisión de actos e disposicións pola propia Administración. A acción de nulidade, procedemento, límites. Efectos. A declaración de lesividade. A revogación de actos. A rectificación de erros materiais e de feito.13. Os recursos administrativos: concepto e clases. As reclamacións previas ao exercicio de accións civís e laborais.14. Réxime xurídico dos contratos das administracións públicas: administrativos típicos, especiais e privados. Requisitos dos contratos da Administración contratante: Entes incluídos e excluídos do ámbito da Lei de Contratos. O órgano de contratación: Especial referencia á administración local. O contratista: Capacidade, solvencia, prohibicións, clasificación.15. O Dereito Financeiro: Concepto e contido. A Facenda pública na Constitución. As fontes do Dereito Financeiro. O Dereito Orzamentario: concepto e contido. Principios orzamentarios.16. Os tributos: Concepto, fins e clases. A relación xurídico-tributaria. As obrigas tributarias. Os dereitos e garantías dos obrigados tributarios. Feito impoñible. Non suxeición e exención. Devengo. Prescrición.17. Os obrigados tributarios, clases, sucesores, responsables solidarios e subsidiarios. A capacidade de obrar. Representación. Domicilio fiscal. A declaración censal. O deber de expedir en entregar factura de empresarios e profesionais.18. Base impoñible: concepto, clases e métodos de determinación. Base liquidable. Tipo de gravame: concepto e clases:. A débeda tributaria: concepto e compoñentes da mesma.19. Procedemento de xestión tributaria. A liquidación. A declaración tributaria. A consulta tributaria. A proba. Notificacións.20. A extinción da obriga tributaria. O pago: Requisitos, medios e efectos. A imputación de pagos. Outras formas de extinción: Prescrición. Compensación. Condonación. Insolvencia.21. A recadación. Órganos de recadación. A delegación da recadación municipal noutras entidades locais. A colaboración en materia de recadación.22. Procedemento de recadación en período voluntario. Especial referencia á recadación dos tributos de retribución periódica e cobramento por recibo. Aprazamento e fraccionamento. Procedemento de recadación en período executivo. Procedemento de constrinximento.23. O orzamento xeral das Entidades Locais: Concepto e contido. As bases de execución do orzamento. A elaboración e aprobación do orzamento xeral. A prórroga orzamentaria.24. A estrutura dos Orzamentos das Entidades Locais: A Orde EHA/3565/2008 de Clasificación por programas, económica e orgánica.25. Os créditos do orzamento de gastos: Delimitación. Situación. Aplicación orzamentaria. Niveis de vinculación xurídica.26. As modificacións de crédito: Clases. Concepto. financiamento. Tramitación.27. A execución do orzamento de gastos e de ingresos. Fases. Os pagos a xustificar. Os anticipos de caixa fixa. Os gastos de carácter plurianual. A tramitación anticipada de gastos.28. Os proxectos de gasto. Os gastos con financiamento afectado. As desviacións de financiamento: Concepto, cálculo e incidencia nas magnitudes resultantes da liquidación.29. A liquidación do orzamento. Tramitación. Os remanentes de crédito. O resultado orzamentario. O remanente de tesourería. Remanente de tesourería para gastos con financiamento afectada. Remanente de tesourería para gastos xerais.30. A tesourería das entidades locais. Réxime xurídico. O principio de unidade de caixa. Funcións da tesourería. A planificación financeira. O plan de disposición de fondos. A rentabilización dos excedentes de tesourería.31. O sistema de contabilidade da Administración Local: Normativa reguladora, réximes contables. Especial análise do modelo normal. Documentos e libros contables.32. A conta xeral das Entidades Locais. Os estados e contas anuais e anexos da Entidade Local e os seus organismos autónomos: Contido e xustificación. As contas das sociedades mercantís. Tramitación da Conta Xeral.33. O control interno da actividade económico-financeira das entidades locais e dos seus entes dependentes. A función interventora: Ámbito subxectivo. Ámbito obxectivo e modalidades. Os reparos. O control externo da actividade económico-financeira. A fiscalización das entidades locais polo tribunal de contas e os órganos de control das Comunidades Autónomas.34. Os recursos das Facendas Locais. Recursos dos Municipios. Recursos das Provincias. Recursos de outras entidades locais. Os ingresos de dereito privado. As subvencións e outros ingresos de dereito público.35. Os tributos locais: Principios. A potestade regulamentaria das entidades locais en materia tributaria: Contido das ordenanzas fiscais. Tramitación e réxime de impugnación dos actos de imposición e ordenación dos tributos.36. A xestión, inspección e recadación dos recursos locais. A revisión en vía administrativa. Xestión e recadación de recursos por conta de outros entes públicos.37. Os Impostos municipais: preceptivos e potestativos. As taxas e prezos públicos: Réxime xurídico. As contribucións especiais.38. A actividade subvencional das entidades locais: regulación. Procedementos de concesión de subvencións. Especial análise do procedemento de concorrencia competitiva. Beneficiarios de subvencións. Xustificación de subvencións. Infraccións e sancións en materia de subvencións.39. Dereitos dos funcionarios públicos. Retribucións. Licencias e permisos. Dereitos sindicais e de representación. Deberes dos funcionarios públicos. Responsabilidade. Incompatibilidade. Réxime disciplinario.40. Seguridade Social. Cotización e recadación. Acción protectora. Prestacións. ANEXO II D./dona __________________________, con data de nacemento _______________________, con DNI n.º ____________ e con domicilio en ______________________________________ (teléfono ___________, correo electrónico _________________________), ante o Sr. alcalde-presidente do Concello de Fene, COMPARECE e DI: a) Que coñece e acepta as bases de selección para a cobertura dunha praza de funcionario interino do Concello de Fene, grupo C, subgrupo C1, Escala Administración Xeral, Subescala Administrativa, mediante o sistema de oposición libre, e para a creación dunha lista de aspirantes para futuras coberturas interinas no departamento de xestión económica. b) Que desexa ser admitido ás probas selectivas convocadas. c) Que reúne todos e cada un dos requisitos establecidos nas bases da convocatoria, e que aporta a documentación esixida para ó efecto (orixinais ou copias debidamente compulsadas). d) Que adxunta á presente: – Copia compulsada do DNI ou pasaporte. – Fotocopia compulsada do título de ______________________________________________ – Fotocopia compulsada acreditativa de posuír o CELGA 4 ou título equivalente (só para aqueles aspirantes que desexen acreditar de estar exentos da proba de lingua galega). Por todo o exposto, SOLICITA que se teña por presentada esta solicitude e sexa admitido ás probas selectivas para a cobertura dunha praza de funcionario interino do Concello de Fene, grupo C, subgrupo C1, Escala Administración Xeral, Subescala Administrativa, mediante o sistema de oposición libre, e para a creación dunha lista de aspirantes para futuras coberturas interinas no departamento de xestión económica. En __________, __ de ________________ de 20__ Asdo.: ________________________ ALCALDE-PRESIDENTE DO CONCELLO DE FENE” Fene, 5 de decembro de 2013. O alcalde Gumersindo P. Galego Feal